TIETOYHTEISKUNTA-ASIAIN NEUVOTTELUKUNTA			20.6.2001

Asettaminen	Tietoyhteiskunta-asiain neuvottelukunnan yhteyteen asetetaan Hallinnon sähköisen asioinnin jaosto

Toimikausi		20.6. - 31.12.2001

Tausta	Suomea on pitkään pidetty tietoyhteiskuntakehityksen edelläkävijänä, koska meillä on kehittynyt tietoliikenne- ja viestintäinfrastruktuuri ja kansalaiset ja yritykset ovat ottaneet tieto- ja viestintätekniikan välineet laajasti käyttöönsä. Tietoyhteiskunta ei kuitenkaan ole vielä kaikkien kansalaisten ja yritysten ulottuvilla. 

Viranomaiset voivat tuoda tietoyhteiskunnan kaikkien ulottuville mm. tarjoamalla käyttäjien tarpeita vastaavia hallinnon sähköisiä palveluita. Samalla tietoverkkoja hyödyntävät palvelut tehostavat hallinnon toimintaa ja lisäävät osaltaan kansantalouden kilpailukykyä.  Sähköinen hallinto onkin asetettu erääksi keskeiseksi tavoitteeksi hallitusohjelmassa ja sen toteutumista on pyritty edistämään mm. hallinnon sähköistä asiointia koskevalla lailla. Hallinnon sähköiset palvelut on nostettu myös tärkeäksi tavoitteeksi EU:n eEurope –toimintasuunnitelmassa. 

Selvitykset kuitenkin osoittavat, että sähköisten viranomaispalveluiden rakentamisessa Suomen pahimpia puutteita ovat mm. vuorovaikutteisten palveluiden puute, palveluiden kehittäminen hallinnon - ei asiakkaiden - lähtökohdista sekä hankkeiden heikko koordinaatio.

Tavoitteet	Jaoston tehtävänä on laatia ehdotus hallinnon sähköisen asioinnin toimintaohjelmaksi. 

Tehtävät		Toimintaohjelmassa jaoston tulee: 
•	Täsmentää hallinnon sähköisten asiointipalveluiden kehittämisen tavoitetila ja lähtökohdat (keskeiset määritelmät, sähköisten palveluiden erityispiirteet, jne.)
•	Arvioida sähköisen tunnistamisen tarvetta hallinnon sähköisen asioinnin kannalta (mm. HST, virkamieskortti)
•	Kerätä tiedot käynnissä tai valmisteilla olevista julkisen hallinnon (paikallinen, alueellinen ja keskushallinnon taso) sähköisistä palveluista kansalaisille, yrityksille ja yhteisöille.
•	Kartoittaa kansalaisten, yritysten ja yhteisöjen odotuksia siitä, minkälaisina kokonaisuuksina ja millä tavalla toimitettuina he haluavat palvelut.
•	Arvioida olemassa olevia palveluita käyttäjien odotusten pohjalta, tehdä ehdotus toimenpiteistä palveluiden kehittämiseksi aikatauluineen ja vastuutahoineen. 
•	Esittää tehokas koordinaatiomalli hankkeiden toimeenpanolle.
•	Esittää keinoja julkisen sektorin osaamisen lisäämiseksi sähköisissä palveluissa. 
•	Määritellä ohjelman toteuttamiseen tarvittavat resurssit.

Jaoston tulee käyttää hyväkseen yritysten ja käyttäjien edustajien asiantuntemusta.

Organisointi: 		
Puheenjohtaja kansanedustaja Jouni Backman

Jäsenet:
finanssijohtaja Maritta Fromholtz, Valtiokonttori 
pääjohtaja Heli Jeskanen-Sundström, Tilastokeskus
ylijohtaja Arvo Jäppinen, opetusministeriö
varatoimitusjohtaja Timo Kietäväinen, Suomen Kuntaliitto ry
ylijohtaja Pekka Kilpi, sisäasiainministeriö
ylijohtaja Arto V. Klemola, sosiaali- ja terveysministeriö
ylijohtaja Kalle J. Korhonen, kauppa- ja teollisuusministeriö
kansliapäällikkö Juhani Korpela, liikenne- ja viestintäministeriö
pääsuunnittelija Anne Lindblad-Ahonen, Vantaan kaupunki
erityisasiantuntija Heikki Lunnas, Suomen Kuntaliitto ry 
alivaltiosihteeri Juhani Turunen, valtiovarainministeriö (varahenkilö
hallintojohtaja Heikki Aaltonen, valtioneuvoston kanslia)

Sihteerit:		
neuvotteleva virkamies Juhani Korhonen, valtiovarainministeriö
			projektijohtaja Timo Ojala, sisäasiainministeriö
			erityisasiantuntija Simo Tanner, Suomen Kuntaliitto ry

Tietoyhteiskunta-asiain neuvottelukunnan
puheenjohtaja						Olli-Pekka Heinonen

Tietoyhteiskunta-asiain neuvottelukunnan
pääsihteeri							Olavi Köngäs